Sentenza tal-Qorti Ġenerali tas-26 ta’ Frar 2025 – Bowles et vs BĊE
(Kawża T-1076/23) 1
(“Servizz pubbliku – Persunal tal-BĊE – Remunerazzjoni – Aġġustament annwal tas-salarji – Metodu ta’ kalkolu tal-aġġustament – Teħid inkunsiderazzjoni tar-rata tal-kambju bejn l-euro u l-frank Svizzeru – Żball ta’ evalwazzjoni”)
Lingwa tal-kawża: l-Ingliż
Partijiet
Rikorrent: Carlos Bowles (Frankfurt am Main, il-Ġermanja) u d-39 rikorrent ieħor li isimhom jidher fl-anness tas-sentenza (rappreżentant: L. Levi, avukata)
Konvenut: Il-Bank Ċentrali Ewropew (rappreżentanti: B. Ehlers, F. Malfrère u D. Camilleri Podestà, aġenti, assistiti minn B. Wägenbaur, avukat)
Suġġett
Permezz tar-rikors tagħhom ibbażat fuq l-Artikolu 270 TFUE u l-Artikolu 50a tal-Istatut tal-Qorti tal-Ġustizzja tal-Unjoni Ewropea, ir-rikorrenti jitolbu l-annullament, minn naħa, tar-rendikonti tas-salarju jew tal-pensjoni tagħhom għax-xahar ta’ Jannar 2023, sa fejn dawn jimplimentaw id-deċiżjoni tal-Bank Ċentrali Ewropew (BĊE) tat-22 ta’ Diċembru 2022 dwar aġġustament ġenerali annwali tas-salarju bażiku ta’ 4.0751 % għas-sena 2023, u, min-naħa l-oħra, tad-deċiżjonijiet tat-30 ta’ Awwissu 2023 li jiċħdu parzjalment l-ilmenti tagħhom.
Dispożittiv
Ir-rikors huwa miċħud.
M. Carlos Bowles u r-rikorrenti l-oħra li isimhom jidher fl-anness huma kkundannati għall-ispejjeż.
____________
1     ĠU C, C/2024/749, 22.1.2024.